Lorina

Lorina (krievu: Лорино, čukču: Ԓьурэн — ‘atrastais mājoklis’, naukaniešu: Лъуӷраӄ, unazigmita: Нуӄаӄ — ‘iztrūkstošais’) ir ciems Krievijas ziemeļaustrumos, Čukotkas autonomā apvidus Čukotkas rajonā. Izvietojies Čukču pussalas austrumos Beringa jūras Mečigmenas līča krastā pie Lorenas upes ietekas jūrā. 90 % iedzīvotāju ir čukči un eskimosi. Vēsture Sena apdzīvota vieta, vēstures avotos pirmoreiz minēta 1736. gadā. Mūsdienu ciems atrodas kādreizējā eskimosu Nukakas ciema vietā. 1950. gados Lorina bija viens no reģiona ciemiem, uz kuru pārcēla iedzīvotājus no likvidētajiem čukču un eskimosu piekrastes ciemiem. Galvenā iedzīvotāju nodarbošanās ir tradicionālās jūras dzīvnieku medības, zveja, briežkopība un dienesta un pajūgu suņkopība. Infrastruktūra Lorinā darbojas vidusskola, bērnudārzs, bibliotēka, kultūras centrs, novadpētniecības muzejs. 40 km garš autoceļš savieno ar Lavrentijas ciemu un 15 km attālajiem Lorinas karstajiem avotiem. Atsauces Ārējās saites Vikikrātuvē par šo tēmu ir pieejami multivides faili. Skatīt: Lorina. basov_chukotka Пешком из Лорино в Лаврентия Arhivēts 2022. gada 27. janvārī, Wayback Machine vietnē. basov_chukotka Лорино "never sleep" Arhivēts 2022. gada 28. janvārī, Wayback Machine vietnē. basov_chukotka В самом чукотском селе Arhivēts 2022. gada 28. janvārī, Wayback Machine vietnē.